Quina temàtica explora el text?
Matèria: ceràmica Cronologia: 1800 - 1500 aC Procedència: Sant Miquel d'Olèrdola, sector 01, entrada al recinte.Aquest vas està format per 43 fragments trobats durant tres campanyes d'excavacions al conjunt històric d'Olèrdola, durant els anys vuitanta. En concret, es van descobrir a la zona anomenada intervallum (entre la muralla romana i la preibèrica), fora de context i per tant desconeixem quin ús tenien: domèstic o funerari? El vas és esfèric i té una forma acampanada i sinuosa, amb coll curt. L'exterior és de tons marrons (tant clars com foscs) i l'interior és gris. Mesura 184 mm d'alçada, amb una boca de 130 mm de diàmetre i 170 mm de diàmetre màxim, amb un gruix entre 5 i 9 mm. Presenta una decoració incisa feta amb la tècnica de punt i ratlla (boquique) i amb la tècnica d'incisió simple (en els traços curts). Té diversos motius; de la part superior a la inferior: una línia horitzontal amb un conjunt de traçats curts verticals, dos cinturons amb línies incises separats per un altre sense incisions, una ziga-zaga acompanyada de traços diagonals, dos motius reticulars separats per una banda de quatre traços horitzontals amb línies obliqües, cinc línies incises amb la tècnica de boquique i, a la part inferior, una sèrie de triangles inversos amb traçats diagonals seguint la mateixa tècnica. Per la seva forma i decoració, s'associa al complex campaniforme del grup regional Salomó. Aquest tipus de vasos es defineixen justament per aquesta decoració geomètrica incisa, i caracteritzen el que s'anomena el fenomen campaniforme, comprès entre el calcolític i l'edat del bronze (de mitjans del II mil·lenni aC a l'inici del III mil·lenni aC). Però per què s'anomenen així? Doncs pel fet que els vasos recorden una campana invertida, tot i que les formes i mides varien segons la utilitat del recipient. El seu origen és incert; es discuteix entre Portugal i l'Europa central. Però, sigui com sigui, el fenomen campaniforme es va expandir per altres àrees com els Països Baixos, la França mediterrània i atlàntica, la península Ibèrica i les illes Britàniques.
El text tracta sobre arqueologia.